DA-LP’s gewaarsku oor sosialemediaboodskappe | Maroela Media
Parlementslede van die DA het ’n kwaai brief van die party se hoofsweep, John Steenhuisen, ontvang om hul gedrag op sosiale media te verbeter, of dissiplinêre optrede in die gesig te staar.
In die brief wys Steenhuisen daarop dat hy en die DA-leier, Mmusi Maimane, tydens die party se eerste koukusvergadering na die verkiesing klem daarop gelê het dat LP’s moet let op hul gedrag op sosiale media.
“Ten spyte hiervan het die nuwe parlementêre sessie afgeskop met mediadekking wat gedomineer word deur afwysende reaksie van die publiek oor ’n verskeidenheid twiets deur LP’s. Elke keer dat die party die geleentheid kry om op die voorvoet te tree op kwessiegedrewe sake, word ons gefnuik deur ondeurdagte twiets. Dit kan nie en sal nie so voortgaan nie,” lui die brief.
Steenhuisen wys uit dat joernaliste deesdae DA-LP’s se kommunikasie op sosiale media volg en dat ysere dissipline nodig sal wees as die party sy uitslae in die munisipale verkiesing van 2021 wil verbeter.
Volgens Steenhuisen moet DA-LP’s hulself telkens vier vrae vra voor hulle twiet:
* Gaan die twiet die DA se goeie naam bevoordeel of benadeel?
* Gaan die twiet die LP se beeld bevoordeel of benadeel?
* Gaan die twiet die DA se boodskap en kernwaardes uitdra?
* Is die twiet toondoof?
Volgens Steenhuisen se brief kan sosiale media ’n baie positiewe hulpmiddel wees as dit reg gebruik word, maar dit kan baie skade aanrig as dit onoordeelkundig gebruik word.
Die brief sluit af met ’n waarskuwing: “Indien enige LP nie optree binne die reëls van die DA se beleid oor sosiale media nie, of as LP’s se plasings op sosiale media toondoofvervreemdend of skadelik is, sal ek geen ander opsie hê as om toepaslike stappe te doen nie.”
Wat gaan die DA nog probeer instel om van Zille ontslae te raak?
Zille is 99% korrek met die dinge wat sy twiet maar die DA hou nie daarvan nie.
Maimane moet vee voor sy eie deur en bietjie gaan besin oor sy eie twiet van drie manne met groot klippe wat staan en wag om ‘n hoek.
Minder twiet twiet. Ry liewers Pretoria middestad toe.
Wat die hart van vol is loop die mond / media van oor . Hy moet dalk versoek dat sy volgelinge liters tippex drink om ontslae te raak van hul gedagtes wat nie met hul politieke agenda strook nie .
Asb en waarsku ook sommer julle RAADSLEDE ek het 100de emails gestuur aan die DA
WAAR HOOR JY DAT DIE DA RAADSLID SÊ DAT HULLE NIE MY STEM NODIG HET NIE .. Daarom het my stem gegaan vir die VF